ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட் 19 தற்போதைய தகவல்கள்
நாட்டில் கொவிட்-19 தொற்றிலிருந்து மக்களைப் பாதுகாப்பது, நோய் பரவாமல் தடுப்பது, இதர மேலாண்மை நடவடிக்கைகளை மேற்கொள்வது ஆகியவை தொடர்பாக மாநிலங்கள், யூனியன் பிரதேசங்கள் ஆகியவற்றுடன் இணைந்து, இந்திய அரசு பல்வேறு நடவடிக்கைகளை மேற்கொண்டு வருகிறது.
நாடு முழுவதும் கொவிட்-19 நோய்க்கு எதிரான – தொற்றைத் தடுப்பது குறித்து திட்டமிடுதல், தயார் நிலையில் இருத்தல், திட்டங்களை நடைமுறைப்படுத்துதல் ஆகியவற்றை உறுதிப்படுத்துவதற்காக, அதிகாரங்கள் வழங்கப்பட்டுள்ள குழுக்களுடனான கூட்டுக் கூட்டம் ஒன்று, நேற்று நடைபெற்றது. இக்கூட்டத்திற்கு பிரதமர் திரு நரேந்திர மோடி தலைமை தாங்கினார்.
மத்திய சுகாதார மற்றும் குடும்ப நலத்துறை அமைச்சர் டாக்டர் ஹர்ஷ் வர்தன், அனைத்திந்திய மருத்துவ அறிவியல் கழகம், ஆல் இண்டியா இன்ஸ்டிடியூட் ஆப் மெடிக்கல் சயின்சஸ் எய்ம்ஸ் மருத்துவமனையை, நேரில் சென்று பார்வையிட்டார்.
நாட்டில் இதுவரை கொவிட்-19 வைரஸ் நோயால் மொத்தம் 274 மாவட்டங்கள் பாதிக்கப்பட்டுள்ளன. கொவிட்-19 கான,  ராப்பிட் ஆன்டிபாடி இரத்த பரிசோதனை தொடர்பாக ஐ சி எம் ஆர் இந்திய மருத்துவ ஆராய்ச்சி கழகத்தால் ஒரு அறிவுரை வழங்கப்பட்டுள்ளது.
இதுவரை 3374 பேருக்கு தொற்று இருப்பதாக உறுதி செய்யப்பட்டுள்ளது என்றும், 79 பேர் உயிரிழந்துள்ளனர் என்றும் தெரிவிக்கப்பட்டுள்ளது. 267 பேர் குணமடைந்து, மருத்துவமனைகளிலிருந்து அனுப்பப்பட்டுள்ளனர். கொவிட்-19 பற்றிய உண்மையான விவரங்கள், தற்போதைய தகவல்கள், கொவிட்-19 தொடர்பான தொழில்நுட்ப விவரங்கள், விதிமுறைகள், அறிவுரைகள் பற்றி தெரிந்து கொள்ள இந்த இணையதளத்தைப் பார்க்கவும் https://www.mohfw.gov.in/.
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தொலைநோக்குப் பார்வையை செயல்படுத்துவதே திறமையான திட்ட மேலாண்மை – ஹர்தீப் புரி
இந்தியாவின் நகர்ப்புறப் பகுதிகள் பன்முகத்தன்மை கொண்ட சவால்களை சந்தித்து வருவதாக மத்திய வீட்டு வசதி மற்றும் நகர்ப்புற விவகாரங்கள் துறை பொறுப்பு வகிக்கும் அமைச்சர் ஹர்தீப் சிங் புரி கூறியுள்ளார். அனைவருக்கும் வீட்டுவசதி, சேவை வசதி, சிறப்பான பசுமை போக்குவரத்து, சிறந்த நிர்வாகம் ஆகியவற்றை குறைவான ஆதாரங்களை கொண்டு அதிகமாக வழங்கும் தொழில்நுட்பத்தை அடிப்படையாக கொண்ட தீர்வுகள் ஆகியவையே ஒருங்கிணைந்த பசுமை முறைமையாகும். “இந்தியாவின் வளர்ச்சியை வலிமையாக்குதல் – திட்ட மேலாண்மையில் புதிய கோணங்கள்” என்ற தலைப்பில் நடைபெற்ற திட்ட மேலாண்மையாளர்களின் உலகளாவிய உச்சிமாநாட்டை தொடங்கி வைத்துப் பேசிய அமைச்சர், இந்த சவால்களை சந்தித்து, தொலைநோக்குப் பார்வையை செயல்படுத்த, திறமையான திட்ட மேலாண்மை தேவைப்படுகிறது என்றார். திட்ட மேலாண்மைக்கு தொழில் சார்ந்த திறன் அவசியமே அன்றி, ஜனரஞ்சகமான அணுகுமுறை அல்ல என்றார் அவர். இதற்கான நடவடிக்கைகள் வெளிப்படையானத் தன்மையோடு, போட்டியோடு கூடிய ஏலமுறையின் மூலமாக நிறைவேற்றப்பட வேண்டும் என்றார் அவர்.
இவ்வருடம் டிசம்பர் மாதம் முதல் ஒரு நவீன நகரம் எவ்வாறு காட்சி அளிக்கும் என்பது தெரியத் தொடங்கும் என்றார் திரு புரி.
புதிய தொழில்நுட்பங்களும் களங்களும் குடிமக்கள் அரசோடு தங்களது கருத்துக்களை பகிர்ந்து கொள்ளவும், எண்ணங்களுக்கு குரல் கொடுக்கவும், முயற்சிகளை ஒருங்கிணைக்கவும், அரசு அதிகாரிகளின் கண்காணிப்பை கடந்து செல்லவும் உதவும் என்பதை அமைச்சர் கோடிட்டுக் காட்டினார்.
சமூக நிதி மற்றும் அதிகாரமளித்தல் அமைச்சகம்
பாக்டி, லோஹார் மற்றும் பஞ்சாரா நாடோடிப் பழங்குடிகள் பற்றிய ஆய்வு
சீர்மரபினர், நாடோடிகள், பருவகாலத்தில் இடம்பெயரும் நாடோடிப் பழங்குடியினர் பற்றி மாநில வாரியாகப் பட்டியல் தயாரிக்க தேசிய அளவில் ஆணையம் ஒன்று 2014- பிப்ரவரியில் மத்திய அரசால் அமைக்கப்பட்டது. இந்த ஆணையத்தின் அறிக்கைபடி, நாடு முழுவதும் பாக்டி, லோஹார், பஞ்சாரா சமூகங்கள் உட்பட 1,262 சமூகங்கள் சீர்மரபினர், நாடோடிகள், பருவகாலத்தில் இடம்பெயரும் நாடோடி பழங்குடியினர் இருப்பது கண்டறியப்பட்டுள்ளது.
இந்தச் சமூகங்களுக்கு அடிப்படை வசதிகள் கிடைக்கச் செய்வதற்கு சீட் எனப்படும் சீர்மரபு பழங்குடி சமூகங்களின் பொருளாதார உயர்வுக்கானத் திட்டத்தை சமூகநீதி மற்றும் அதிகாரமளித்தல் துறை தொடங்கியுள்ளது.
நித்தி ஆயோக் மற்றும் இந்திய மானுடவியல் ஆய்வுத் துறை மூலம் இந்த சமூகங்களில் இன வரவியல் ஆய்வை சமூக நீதி மற்றும் அதிகாரமளித்தல் துறை நடத்தி வருகிறது.
மாநிலங்களவையில் இன்று கேள்வி ஒன்றுக்கு எழுத்து பூர்வமாக பதில் அளித்த இணைஅமைச்சர் திரு ஏ நாராயணசாமி இந்தத் தகவலைத் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
மத்திய அமைச்சகங்கள், பொதுத்துறை நிறுவனங்கள் தங்கள் மருத்துவமனைகளில் உள்ள படுக்கைகளை கொவிட் மேலாண்மைக்கு வழங்க மத்திய சுகாதாரத்துறை அறிவுறுத்தல்
மத்திய அமைச்சகங்களும், பொதுத்துறை நிறுவனங்களும் தங்கள் மருத்துவமனைகளில் உள்ள படுக்கைகளை அந்தந்த மாநிலங்கள்/யூனியன் பிரதேசங்களில் கொவிட் மேலாண்மைக்கு வழங்க மத்திய சுகாதாரத்துறை அறிவுறுத்தியுள்ளது.
பல மாநிலங்களில் கொவிட் சிகிச்சை பெறுபவர்களின் எண்ணிக்கையும், கொவிட் உயிரிழப்புகளும் அதிகரித்துள்ளன. கொவிட்-19க்கு எதிரான போராட்டத்தில், மாநிலங்களுக்கு உதவும் வகையில் மத்திய அரசு முழு அணுகுமுறையுடன் செயல்படுகிறது. இதன் ஒரு பகுதியாக, கொவிட் நிலவரத்தை கையாளவும், மாநிலங்கள்/ யூனியன் பிரதேசங்களுக்கு தேவையான உதவிகளை அளிக்கவும், மத்திய அரசின் பல அமைச்சகங்கள், உயர்நிலைக் குழுக்கள், மத்திய செயலாளர்கள் இணைந்து செயல்படுகின்றனர்.
நாடு முழுவதும் கொவிட்-19 மேலாண்மைக்கு, மருத்துவமனை கட்டமைப்புகளை அதிகரிக்க, மத்திய அமைச்சகங்களும், பொதுத்துறை நிறுவனங்களும் தங்கள் கட்டுப்பாட்டில் உள்ள மருத்துவமனைகளில் கடந்தாண்டு ஏற்படுத்தியது போல் கொவிட் பிரத்யேக வார்டுகளை ஏற்படுத்த உத்தரவிட வேண்டும் என மத்திய சுகாதாரத்துறை அமைச்சகம் அறிவுறுத்தியுள்ளது. இந்த பிரத்யேக வார்டுகளில் ஆக்ஸிஜன் வசதியுடன் கூடிய படுக்கைகள், ஐசியு படுக்கைகள், வென்டிலேட்டர்கள் உட்பட அனைத்து வசதிகளையும் ஏற்படுத்த வேண்டும் என கூறப்பட்டுள்ளது.
இது தொடர்பாக மத்திய அமைச்சர்களுக்கு, மத்திய சுகாதாரத்துறை செயலாளர் எழுதியுள்ள கடிதத்தில், நாடு முழுவதும் கொவிட் சிகிச்சை பெறுவர்களின் எண்ணிக்கை திடீரென அதிகரித்துள்ளதால், கடந்தாண்டு எடுத்த உதவி நடவடிக்கை போல், அனைத்து மத்திய அமைச்சகங்களும், பொதுத்துறை நிறுவனங்களும் தங்கள் கட்டுப்பாட்டில் உள்ள மருத்துமனைகளில், தற்போது மேற்கொள்ள வேண்டும் என வலியுறுத்தியுள்ளார்.
பொதுமக்களுக்கு தேவையான சிகிச்சை கிடைக்க, இந்த கொவிட் பிரத்யேக மருத்துவமனை வார்டுகள் குறித்த விவரங்களை பொது மக்களுக்கு தெரிவிக்க வேண்டும் எனவும், அந்தந்த மாநிலங்கள் மற்றும் யூனியன் பிரதேசங்களுடன் ஒருங்கிணைந்து செயல்பட வேண்டும் எனவும் அறிவுறுத்தப்பட்டுள்ளது. இதற்காக ஒவ்வொரு அமைச்சகமும் சிறப்பு அதிகாரியை நியமித்துக் கொள்ளலாம் எனவும் அவர்களின் தொடர்பு விவரங்களை மாநிலங்கள்/யூனியன் பிரதேசங்கள் மற்றும் மத்திய சுகாதாரத்துறை அமைச்சகம் பகிர்ந்து கொள்ள வேண்டும் எனவும் அறிவுறுத்தப்பட்டுள்ளது.
------
(
பாதுகாப்பு அமைச்சகம்
கொரிய நாட்டு பாதுகாப்பு அமைச்சருடன், மத்திய பாதுகாப்பு அமைச்சர் திரு.ராஜ்நாத் சிங் தொலைபேசியில் உரையாடினார்
பாதுகாப்பு அமைச்சர் திரு.ராஜ்நாத் சிங், கொரிய நாட்டு தேசிய பாதுகாப்பு அமைச்சர் திரு.ஜியோங் கியோங் – டூ-வுடன் தொலைபேசியில் இன்று உரையாடினார். கொவிட்-19 பெருந்தொற்று சூழலால் ஏற்பட்டுள்ள பிரச்சனைகள் குறித்து இரண்டு அமைச்சர்களும் விவாதித்தனர். கொவிட்-19-க்கு எதிரான சர்வதேச செயல்பாடுகளில் இந்தியாவின் பங்களிப்புக் குறித்து திரு.ராஜ்நாத் சிங், திரு.ஜியோங் கியோங் – டூ-விடம் எடுத்துரைத்தார். இந்தப் பெருந்தொற்றுக்கு எதிரான உலக அளவிலான போரில், இருதரப்பு ஒத்துழைப்புக்கான துறைகள் குறித்து இருவரும் விவாதித்தனர். பெருந்தொற்றினால் ஏற்பட்டுள்ள சிக்கலான சவால்களைச் சமாளிக்க, இணைந்து பணியாற்றுவதற்கு அமைச்சர்கள் இருவரும் ஒப்புக் கொண்டனர்.
தொலைபேசி உரையாடலின்போது, இருதரப்பு பாதுகாப்பு ஒத்துழைப்பு முயற்சிகளின் முன்னேற்றம் குறித்து ஆய்வு செய்த அமைச்சர்கள், ஆயுதப்படைகளுக்கு இடையே பாதுகாப்பு ஒத்துழைப்பு செயல்பாடுகளை மேலும் மேம்படுத்துவது என உறுதிபூண்டனர். இரு நாடுகளுக்கும் இடையே பாதுகாப்பு தொழில் துறை மற்றும் பாதுகாப்பு தொழில்நுட்பத் துறை ஆகியவற்றில் ஒத்துழைப்புக்கான உடன்படிக்கைகளை மேற்கொள்ளவும் ஒப்புக் கொள்ளப்பட்டது.
--------
(Visitor Counter : 172
PIB Headquarters
சென்னையில் பள்ளி மாணவர்களுக்கு கோடைக்கால முகாம்: அஞ்சல் துறை நடத்துகிறது
பள்ளி மாணவர்களுக்காக அஞ்சல்தலை சேகரிப்பது தொடர்பான கோடைக்கால முகாம், சென்னையில் நடைபெறவுள்ளது. அண்ணா சாலையில் அமைந்துள்ள சென்னை தலைமை அஞ்சலக அலுவலகம் இந்த முகாமை ஏற்பாடு செய்துள்ளது. இந்த முகாமில் பங்கேற்பதன் மூலம், குழந்தைகள் அஞ்சல்தலை சேகரிப்பு மற்றும் கடிதம் எழுதும் திறனை மேம்படுத்திக் கொள்ள முடியும்.
இம்முகாமின் இரண்டு தொகுப்புகள் ஏற்கனவே இந்த ஆண்டு வெற்றிகரமாக நடந்து முடிந்துள்ள நிலையில், ஒவ்வொரு வாரமும் செவ்வாய் கிழமை முதல் வியாழக்கிழமை வரை நடைபெறவுள்ள இந்த முகாம், மே 7-9, மே 14-16, மே 21-23, மே 28-30 வரையிலும், அடுத்தடுத்து நடைபெறும். காலை 9.30 மணிக்குத் துவங்கி, பிற்பகல் 12.30 மணி வரை வகுப்புகள் நடைபெறும். ஆறாம் வகுப்பு முதல் ஒன்பதாம் வகுப்பு மற்றும் அதற்கு மேல் பயிலும் விருப்பமுள்ள மாணவ-மாணவியர் இந்த முகாமில் பங்கேற்கலாம். முகாம் நடைபெறும் அண்ணாசாலை அஞ்சல் அலுவலகத்தில் மாணவர்கள் வந்து செல்வதற்கான ஏற்பாடுகளை பெற்றோர்கள் ஏற்றுக் கொள்ள வேண்டும்.
அஞ்சல்தலை சேகரிப்பு தொடர்பான பயிற்சிகள், கடிதம் எழுதும் கலை போன்றவை இதில் கற்றுத்தரப்படும். சான்றோர்கள் எழுதிய கடிதங்களை பற்றி விவாதிக்கும் வகுப்புகளுடன், தமது தாத்தா-பாட்டி, நண்பர்களுக்கு தனிப்பட்ட கடிதங்களை எழுதுமாறும், அவற்றை அண்ணாசாலை அஞ்சலகத்தில் அஞ்சலில் சேர்க்குமாறும் மாணவர்கள் ஊக்கப்படுத்தப்படுவார்கள். ஒரு கடிதம் அஞ்சல் பெட்டியிலிருந்து உரிய முகவரிக்கு சென்று சேரும் வரை அதன் பயணம் பற்றி அவர்களுக்கு முழுமையாக எடுத்துரைக்கப்படும். மணியார்டர் அனுப்புவது, அஞ்சலகத்தில் பணம் செலுத்துவது உள்ளிட்ட பல்வேறு செயல்பாடுகள் பற்றியும் பயிற்சியாளர்கள் சொல்லித் தருவார்கள்.
இந்த கோடை வகுப்பில் சேருவதற்கு ஒரு மாணவருக்கு தலா ரூ.250 கட்டணம் செலுத்த வேண்டும். இத்தொகைக்கு ஈடான அஞ்சல்தலை வைப்பு கணக்கும், அஞ்சல்தலைகளும் அம்மாணவருக்கு அளிக்கப்படும். இந்த வகுப்பில் தமது மாணவர்களை சேர்க்க விரும்பும் ஆசிரியர்களும், தலைமை ஆசிரியர்களும், பெற்றோர்களும் சென்னை அண்ணாசாலையில் உள்ள அஞ்சல் சேகரிப்பு மையத்தைத் தொடர்பு கொள்ளலாம். தொலைபேசி எண்கள்: 044-2854 3199, 99529 87591, 98405 95839 – மின்னஞ்சல் முகவரி: philatelypromotion[at]gmail[dot]com என்று சென்னை மாநகர மண்டல தலைமை அஞ்சல் அதிகாரி வெளியிட்டுள்ள செய்திக்குறிப்பில் தெரிவித்துள்ளார்.
வடகிழக்குப் பகுதி வளர்ச்சி அமைச்சகம்
வடகிழக்குக்கான நித்தி அமைப்பின் முதலாவது கூட்டம் இன்று அகர்தலாவில் நடைபெற்றது
வடகிழக்குக்கான நித்தி அமைப்பின் முதலாவது கூட்டம் இன்று திரிபுரா மாநிலம் அகர்தலாவில் நடைபெற்றது. நித்தி ஆயோக், வடகிழக்கு மண்டல மேம்பாட்டு அமைச்சகம், வடகிழக்கு சபை ஆகியவை இணைந்து ஏற்பாடு செய்திருந்த இந்தக் கூட்டத்திற்கு நித்தி ஆயோக் துணைத் தலைவர் திரு. ராஜீவ்குமார் மற்றும் வடகிழக்கு மண்டல மேம்பாட்டு அமைச்சர் டாக்டர் ஜிதேந்திர சிங், கூட்டாக தலைமை தாங்கினார்கள்.
கூட்டத்தில் தொடக்கவுரையாற்றிய திரு. ராஜீவ்குமார், பிரதமர் திரு.நரேந்திர மோடி சுட்டிக்காட்டியபடி வடகிழக்கு மண்டல மேம்பாட்டுத் திட்டங்களில், எச்.ஐ.ஆர்.ஏ  மேம்பாடு எனும் கொள்கையின் அடிப்படையில் கவனம் செலுத்தப்படும் என்று கூறினார்.
நிகழ்ச்சியில் பேசிய அமைச்சர் டாக்டர். ஜிதேந்திர சிங், சுதந்திரம் அடைந்தபின் கடந்த 70 ஆண்டுகளாக தேசிய நீரோட்டத்திற்கு வெளியிலேயே தங்கிவிட்ட இந்த மண்டலத்தின் மேம்பாட்டுக்கு அரசு முக்கிய கவனம் செலுத்தி வருவதாக கூறினார். கடந்த 3 ஆண்டுகளில் வடகிழக்கு மண்டல நிதி பயன்பாடு குறிப்பிடத்தக்க அளவாக 21 சதவீதம் உயர்ந்திருக்கிறது என்று அவர் தெரிவித்தார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
===========
(Visitor Counter : 113
சட்டம் மற்றும் நீதித்துறை அமைச்சகம்
மணிப்பூர் உயர் நீதிமன்றத்தின் தலைமை நீதிபதி நியமனம்
பஞ்சாப் மற்றும் ஹரியானா உயர்நீதி மன்றத்தின் நீதிபதியான திரு. புலிகோரு வெங்கட சஞ்சய் குமாரை, மணிப்பூர் உயர் நீதிமன்றத்தின் தலைமை நீதிபதியாக இந்திய குடியரசுத் தலைவர் நியமனம் செய்துள்ளார்.
இதுகுறித்த அறிவிப்பை சட்டம் மற்றும் நீதி அமைச்சகத்தின் நீதித்துறை நேற்று வெளியிட்டது. கடந்த 2008-ஆம் ஆண்டு ஆந்திரப் பிரதேச உயர் நீதிமன்றத்தின் கூடுதல் நீதிபதியாகவும், 2010-ஆம் ஆண்டு நிரந்தர நீதிபதியாகவும் அவர் நியமிக்கப்பட்டார்.
14.10.2019 அன்று பஞ்சாப் மற்றும் ஹரியானா உயர் நீதிமன்றத்திற்கு அவர் மாற்றல் செய்யப்பட்டார்.
பம்பாய் உயர் நீதிமன்றத்தின் கூடுதல் நீதிபதியாக திருமதி. புஷ்பா விரேந்திர கணேடிவாலாவை இந்திய குடியரசுத் தலைவர் நியமித்துள்ளார்.
2021 பிப்ரவரி 13-ஆம் தேதி முதல் ஓராண்டு காலம் அவர் இந்த பதவியை வகிப்பார்.
இதற்கான ஆணையை மத்திய சட்டம் மற்றும் நீதி அமைச்சகத்தின் நீதித்துறை நேற்று வெளியிட்டது. திருமதி. புஷ்பா விரேந்திர கணேடிவாலா, 2007-ஆம் ஆண்டு அக்டோபர் 26-ஆம் தேதி மாவட்ட நீதிபதியாக தனது பணியை துவங்கினார். மகாராஷ்டிராவில் பல்வேறு நீதித்துறை சார்ந்த பதவிகளையும் அவர் வகித்தார்.
-------
(Visitor Counter : 172
குடியரசுத் துணைத் தலைவர் செயலகம்
வானமும் எல்லை அல்ல; இது ஒரு தொடக்கம் மட்டுமே என்று குடியரசு துணைத் தலைவர் கூறியுள்ளார்
சந்திரயான்-3 வெற்றியின் மூலம் விண்வெளி ஆய்வு வரலாற்றில் இஸ்ரோ தனது பெயரைப் பதித்துள்ளது- குடியரசு துணைத் தலைவர்
இந்திய விண்வெளி ஆராய்ச்சி நிறுவனத்தின்  சாதனைகள் "அசாதாரணமானவை" என்று பாராட்டிய குடியரசு துணைத் தலைவரும் மாநிலங்களவைத் தலைவருமான திரு ஜக்தீப் தன்கர், வெற்றிகரமான சந்திரயான் -3 திட்டம் விண்வெளி ஆய்வு வரலாற்றில் இந்தியாவின் விண்வெளி நிறுவனத்தின் பெயரைப் பதித்துள்ளது என்று தெரிவித்தார்.
."சந்திரயான் -3 வெற்றிகரமாக மென்மையாக தரையிறங்கியதன் மூலம் புகழ்பெற்ற இந்தியாவின் விண்வெளிப் பயணம்" என்பது குறித்த விவாதத்தின் தொடக்கத்தில் மாநிலங்களவையில் இன்று உரையாற்றிய குடியரசு துணைத் தலைவர், சந்திரயான் -3-ன் வெற்றி நிலவின் தென் துருவத்தில் மென்மையான தரையிறக்கத்தை அடைந்த முதல் நாடாக இந்தியாவை நிறுவியுள்ளது என்ற உண்மையை சுட்டிக்காட்டினார். இந்தச் சாதனையின் மூலம், 2025-க்குள் நிலவில் மனிதர்களை நிலைநிறுத்த அமெரிக்கா தலைமையில் பலதரப்பு முயற்சியான ஆர்ட்டெமிஸ் ஒப்பந்தத்தில் இந்தியா உறுப்பினராகியுள்ளது என்று அவர் தெரிவித்தார்.
ஆறு தசாப்தங்களுக்கும் மேலான இந்திய விண்வெளி பயணம் பற்றி எடுத்துரைத்த அவர், இந்தியாவின் விண்வெளித் திட்டம் வெளிநாட்டு செலுத்துவாகனங்களைச் சார்ந்திருப்பதிலிருந்து உள்நாட்டு செலுத்து திறன்களுடன் முழுமையான தற்சார்பை அடைவதற்கான மாற்றத்தைக் கண்டுள்ளது என்றார். இந்தியா தனது சொந்த செயற்கைக்கோள்களை செலுத்தும் திறனை வளர்த்துக் கொண்டது மட்டுமின்றி, பிற நாடுகளின் செயற்கைக்கோள்களை செலுத்துவதற்கான தனது சேவைகளையும் விரிவுபடுத்தியுள்ளது, இதுவரை 424 வெளிநாட்டு செயற்கைக்கோள்கள் விண்ணில் செலுத்தப்பட்டுள்ளன என்று அவர் கூறினார்.
நாசா, இ.எஸ்.ஏ போன்ற முக்கிய விண்வெளி நிறுவனங்களுடன் ஒப்பிடும்போது இந்த சாதனைகளை குறைந்த செலவில் அடைய முடியும் என்ற இஸ்ரோவின் வலிமையைப் பாராட்டிய குடியரசு துணைத் தலைவர், இந்த செயல்திறன் உள்நாட்டுமயமாக்கலுக்கு முக்கியத்துவம் அளித்ததன் விளைவாகவும், இறக்குமதியை சார்ந்திருப்பதைக் குறைப்பதன் விளைவாகவும் ஏற்பட்டது என்றார். 2023 ஆம் ஆண்டின் இந்திய விண்வெளிக் கொள்கை விண்வெளி ஆராய்ச்சியில் மிகவும் புதுமையான மற்றும் பொருளாதார ரீதியாக வலுவான எதிர்காலத்தை நோக்கிய "மிகப்பெரிய பாய்ச்சல்" என்று குறிப்பிட்ட குடியரசு துணைத் தலைவர், விண்வெளி ஆய்வுத் துறையில் தனியார் நிறுவனங்களின் நுழைவு இந்தியாவின் விண்வெளி விருப்பங்களுக்குப் பெரும் முக்கியத்துவம் வாய்ந்ததாக இருக்கும் என்றார்.
விண்வெளித் துறையில் இந்தியாவின் சாதனைகள் "நாட்டை உலகளாவிய மேடைக்கு கொண்டு சென்றுள்ளன" என்பதை அடிக்கோடிட்டுக் காட்டிய குடியரசு துணைத் தலைவர், இந்தியாவின் விண்வெளி ஆய்வுப் பயணத்தை "தேசிய பெருமைக்குரிய விஷயம்" என்று பாராட்டினார். சந்திரயான் முதல் சந்திரன் வரை, மார்ஸ் ஆர்பிட்டர் மிஷன்  மற்றும் ஆதித்யா-வின் சூரிய ஆய்வு வரை, வானமும் எல்லை அல்ல; இது ஒரு தொடக்கம் மட்டுமே என்பதை இந்தியா காட்டியுள்ளது என்று திரு தன்கர் கூறினார்.
பிரதமர் அலுவலகம்
தெலுங்கு மொழி தினத்தை முன்னிட்டு பிரதமர் மக்களுக்கு வாழ்த்து
தெலுங்கு மொழி தினத்தை முன்னிட்டு பிரதமர் திரு. நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
“தெலுங்கு மொழி தின வாழ்த்துகள். தெலுங்கு மொழியை, குறிப்பாக இளைஞர்களிடம் பிரபலமடையச் செய்து கொண்டிருக்கும் அனைவரையும் இன்று நாம் பாராட்டுகிறோம். பல தலைமுறைகளின் மீது நீடித்து நிலைக்கும் தாக்கத்தை ஏற்படுத்திய சிந்தனைகள், எழுத்துக்கள் மற்றும் சமூக சீர்திருத்த முயற்சிகளுக்கு சொந்தக்காரரான உயர்திரு.கிடுகு வெங்கடராம மூர்த்திக்கு நான் மரியாதை செலுத்துகிறேன்.” என்று பிரதமர் தனது வாழ்த்துச் செய்தியில் கூறியுள்ளார்.
(
பிரதமர் அலுவலகம்
ஈஸ்டர் பண்டிகையை முன்னிட்டு நாட்டு மக்களுக்கு பிரதமர் வாழ்த்து
ஈஸ்டர் பண்டிகையை முன்னிட்டு பிரதமர் திரு. நரேந்திர மோடி நாட்டு மக்களுக்கு வாழ்த்துகளைத் தெரிவித்துள்ளார்.
“ஈஸ்டர் திருநாள் வாழ்த்துகள்! தேவன் இயேசுவின் புனிதமான எண்ணங்கள் பல லட்சம் மக்களுக்கு எழுச்சி அளிக்கின்றன. தீயவற்றில் இருந்து நமது சமூகத்தை விடுவிக்கவும், ஏழை எளியவர்களிடம் கருணையுடன் இருக்கவும் அவர் வலியுறுத்தினார். இந்தப் புனித நாள் அமைதி மற்றும் ஒற்றுமை உணர்வை மேம்படுத்தட்டும்.”, என்று பிரதமர் தெரிவித்துள்ளார்.
திறன் மேம்பாடு மற்றும் தொழில் முனைவோர் அமைச்சகம்
பிரதமரின் திறன் மேம்பாட்டு திட்டத்தின் குறிக்கோள்கள் மற்றும் நிலவரம்
நாடாளுமன்றத்தின் மாநிலங்களவையில் மத்திய திறன் மேம்பாட்டு மற்றும் தொழில்முனைவுத்துறை இணை அமைச்சர் திரு. ராஜீவ் சந்திரசேகர் எழுத்துபூர்வமாக தாக்கல் செய்த பதிலில் கூறியதாவது:
திறன் இந்தியா திட்டத்தின் கீழ், பிரதமரின் திறன் மேம்பாட்டு திட்டத்தின் மூலம் பயிற்சிகளை மத்திய திறன் மேம்பாட்டு மற்றும் தொழில்முனைவு அமைச்சகம் வழங்கி வருகிறது. நாடு முழுவதும் உள்ள இளைஞர்களுக்கு குறுகிய கால பயிற்சி அளித்து சான்றிதழ் வழங்கி அவர்களுக்கு வேலை கிடைக்கச் செய்வது தான் இந்த திட்டத்தின் குறிக்கோளாகும். பிரதமரின் திறன் மேம்பாட்டு திட்டம் கடந்த 2015ம் ஆண்டு தொடங்கப்பட்டது. தற்போது 3வது கட்ட திட்டம், நாடு முழுவதும் அமல்படுத்தப்பட்டு வருகிறது. இத்திட்டம் தொடங்கப்பட்டது முதல் கடந்த 2021 டிசம்பர் 31ம் தேதி வரை, 1.34 கோடி பேர் பயனடைந்துள்ளனர்.
இத்திட்டத்தில் குறுகிய கால பயிற்சி மற்றும் கற்பதற்கு முன்பான அங்கீகாரம் என்ற இருவித பயிற்சிகள் உள்ளன. பிரதமரின் திறன் மேம்பாட்டு திட்டத்தின் கீழ், குறுகிய கால பயிற்சி பெற்றவர்களுக்கு வேலைகளும் வழங்கப்படுகின்றன. 53.89 லட்சம் பேருக்கு பயிற்சி சான்றிதழ் அளிக்கப்பட்டுள்ளது. இவர்களில் 23.70 பேருக்கு வேலை வழங்கப்பட்டுள்ளது. இவர்களில் 2.95 லட்சம் பேர் சுய வேலைவாய்ப்பில் ஈடுபட்டுள்ளனர். இதன் மாநில வாரியான விவரங்களுக்கு கீழ்கண்ட இணைப்பை காணவும்.
தமிழகத்தில் 3,96,942 பேர் பயிற்சி பெற்றுள்ளனர். இவர்களில் 3,14,887 பேர் சான்றிதழ் பெற்றுள்ளனர். 1,70,284 பேருக்கு வேலைவாய்ப்பு அளிக்கப்பட்டுள்ளது.
மேலும் விவரங்களுக்கு கீழ்கண்ட ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1796816
சிறப்பு சேவைகள் மற்றும் கட்டுரைகள்
இளைஞர்கள் விளையாட்டை வாழ்க்கைக்குள் கொண்டு வர வேண்டும் ஆளுநர் தமிழிசை செளந்தரராஜன் பேச்சு
புதுவைப் பல்கலைக்கழகம் விளையாட்டுத் துறை சார்பில் உலகத் தரத்திலான நவீன உள் விளையாட்டரங்கத்தின் திறப்பு விழா இன்று நடைபெற்றது.
விழாவில் பல்கலைக்கழகத் துணைவேந்தர் பேராசிரியர் குர்மீத் சிங் தலைமையேற்று வரவேற்புரை வழங்கினார். அப்போது பேசிய அவர் புதிய உள் விளையாட்டரங்கைப் பயன்படுத்தி விரைவில் ஆடவர் மற்றும் பெண்களுக்கான பல்வேறு போட்டிகள் நடத்தப்படும். மாணவர்கள் விளையாட்டரங்கைப் பயன்படுத்தி உலகச் சாதனைகளை நிகழ்த்த முயற்சிக்க வேண்டும் என்றும் கேட்டுக்கொண்டார்.
தொடர்ந்து சிறப்பு விருந்தினராக புதுவை ஆளுநர் மருத்துவர் தமிழிசை செளந்தரராஜன் கலந்து கொண்டு விளையாட்டரங்கைத் திறந்து வைத்துப் பேசினார்,
அப்போது அவர், மறைந்த விடுதலைப் போராட்ட வீரர் நேதாஜி சுபாஷ் சந்திர போஸ் செயல்களை மாணவர்கள் மத்தியில் நினைவுக்கூறும் வகையில் புதிய உள் விளையாட்டரங்கிற்கு அவர் பெயரைச் சூட்டிள்ளது மகிழ்ச்சி அளிப்பதாக தெரிவித்தார்.
நவீன தொழில் நுட்பமும், சமூக ஊடகங்களும் பெருகி வரும் நிலையில் மாணவர்களிடையே விளையாட்டில் ஆர்வம் குறைந்து வருகிறது. அதனால் விளையாட்டுத் துறைச் சேர்ந்த பேராசிரியர்களும், மாணவர்களும் பொதுமக்கள் மத்தியில் விளையாட்டு ஆர்வத்தை ஊக்குவிக்க வேண்டும். அப்போதுதான் வலிமையான தேசத்தை உருவாக்க வேண்டும்.
கொரேனா போன்ற நோய்த் தொற்று பரவி மனித சமுதாயத்தை அச்சுறுத்தும் சூழலில் ஆரோக்கியமான உடல் மிக முக்கியம் என்பதை அனைவரும் புரிந்து விளையாட்டிற்கு முக்கியத்தும் கொடுக்க வேண்டும்.
இந்த உணர்வுகளை பல ஆண்டுகளுக்கு முன்னரே மக்கள் மத்தியில் ஏற்படுத்தியவர் மகாகவி பாரதி. " ஓடி விளையாடு பாப்பா.." என்றவர் "காலை எழுந்தவுடன் படிப்பு பின்பு மாலை முழுவதும் விளையாட்டு என்று வழக்கப்படுத்தி கொள்ளு பாப்பா" என்று குழந்தைப் பருவத்திலேயே விளையாட்டின் முக்கியத்துவத்தை உணர்த்தியவர் பாரதி.
அதனால் பாரதியின் கனவு நினைவேற அனைவரும் உடல் நலனில் அக்கறைச் செலுத்த ேவண்டும், அதற்கான சூழலைப் புதுவைப் பல்கலைக்கழகம் உருவாக்கிவுள்ளது" என்று பேசினார்.
நிறைவாக பல்கலைக்கழகப் பதிவாளர் பேராசிரியர் அமரேஷ் சமந்திராயா நன்றி கூறினார். விழாவில் பல்கலைக்கழக இயக்குநர் பேராசிரியர் பாலகிருஷ்ணன், கலாச்சார துறை சிறப்பு அதிகாரி பேராசிரியர் ராஜீவ் ஜெயின் , புல முதன்மையர்கள், துறைத் தலைவர்கள், அதிகாரிகள் மற்றும் மாணவர்கள் என பலரும் பங்கேற்றனர்.
சுரங்கங்கள் அமைச்சகம்
தாமிரப்பட்டைக்கான சுங்கத்தீர்வு 5 சதவீதத்திலிருந்து 2.5 சதவீதமாகக் குறைவு: தாமிரத்தின் மறுசுழற்சிக்கு புத்துயிர் ஊட்டும்
மத்திய நிதிநிலை அறிக்கை 2021-22-இல் தாமிரப்பட்டைக்கான சுங்கத்தீர்வு 5 சதவீதத்திலிருந்து 2.5 சதவீதமாக குறைக்கப்படும் என்ற அறிவிப்பு நாட்டில் தாமிரத்தின் மறுசுழற்சிக்கு புத்துயிர் ஊட்டும். இதன் மூலம் சமூகம், சுற்றுச்சூழல், பொருளாதாரம் பயனடைவதுடன், வேலைவாய்ப்புக்கான சாத்தியக்கூறுகளும் அதிகரிக்கும்.
உலோகங்களின் மறுசுழற்சி செய்முறையின் போது அதன் தன்மையில் குறைபாடு ஏற்படாததால் செயல்திறன் மேம்பாடு அடைகிறது. இன்று தயாரிக்கப்படும் உலோகம் நாளை பயனற்றதாகிறது, அதன் வாயிலாக மீண்டும் அது வளமாக மாறுகிறது. தாமிரப்பட்டைக்கான சுங்கத்தீர்வு குறைக்கப்பட்டிருப்பதன் வாயிலாக அடிப்படை கச்சாப் பொருட்களின் விலை குறைந்து, அதன் மூலம் நாட்டில் மறுசுழற்சி ஊக்குவிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1694731
•••••••
(Visitor Counter : 131
மத்திய பணியாளர் தேர்வாணையம்
இந்தியக் குடிமைப் பணிகள் தேர்வு வாரியம் மாற்றுத்திறனாளி விண்ணப்பத்தாரர்களுக்கு திருத்தப்பட்ட அறிவிப்பு
இந்தியக் குடிமைப் பணிகள் தேர்வு வாரியம் நடத்தும் கல்வித் துறையில் உள்ள காலியிடப் பணிகளுக்கான தேர்வு குறித்து மாற்றுத்திறனாளி விண்ணப்பத்தாரர்களுக்கு திருத்தப்பட்ட அறிவிப்பை தில்லி அரசு வெளியிட்டுள்ளது.
கல்வித்துறையின் இயக்குநரகத்தின் துணை முதல்வர் உள்ளிட்ட பதவிகளுக்கு இந்த்த் தேர்வு நடத்தப்படுகிறது. யூனியன் பப்ளிக் சர்வீஸ் கமிஷனின் விளம்பரம் எண்.10/2022, பொருள் எண்.09, காலியிடம் எண். 22051009328, 28.05.2022 அன்று வெளியிடப்பட்டது. அதில் கல்வித் துறை இயக்குநரகத்தின் துணை முதல்வர் உள்ளிட்ட 131 பணியிடங்கள்  காலியாக உள்ளன. ஆன்லைன் மூலம் விண்ணப்பங்களைச் சமர்ப்பிப்பதற்கான இறுதித் தேதி 16.06.2022 அன்று 23:59 மணியாகும். மாற்றுத்திறனாளிகளுக்கான மாநில ஆணையத்தின் நீதிமன்றத்தின் வழிகாட்டுதலின்படி, பின்வரும் திருத்தங்களை செய்துள்ளது:
மேற்கூறிய பதவிக்கு, இரு கைகளும் பாதிக்கப்பட்ட  விண்ணப்பதாரர்களுக்கான விண்ணப்பக் கால அவகாசம் 01.12.2022 முதல் 09.12.2022 வரை  ஆகும். விண்ணப்பத்தை நிரப்புவதற்கான இணைப்பு https://upsconline.nic.in/ என்ற இணையதளத்தில் உள்ளது.
இரண்டு கைகளும் பாதிக்கப்பட்ட  விண்ணப்பதாரர்கள் மட்டுமே மேற்கூறிய காலத்தில் விண்ணப்பிக்க தகுதியுடையவர்கள்.
தேர்வு 11.12.2022. தேதி அன்று திட்டமிட்டபடியே நடைபெறும். தேர்வு பாடத்திட்டம் போன்ற விவரங்கள் www.upsc.gov.in என்ற இணையதளத்தில் பார்க்கலாம்.
மேற்கூறிய விளம்பரத்தின் மற்ற விதிமுறைகள் மற்றும் நிபந்தனைகளில் எந்தவித மாற்றமும் இல்லை.
இந்திய போட்டிகள் ஆணையம்
இந்திய போட்டியியல் ஆணையத்தின் 12-வது நிறுவன தினத்தை நிதி அமைச்சர் திருமதி நிர்மலா சீதாராமன் காணொலி மூலம் தொடங்கி வைத்தார்
இந்திய போட்டியியல் ஆணையத்தின் 12-வது நிறுவன தின நிகழ்ச்சியை மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் காணொலி மூலம் இன்று தொடங்கி வைத்தார்
2009 மே 20 அன்று இந்திய போட்டியியல் ஆணையம் போட்டியியல் சட்டம் 2002-ன் கீழ் நிறுவப்பட்டது.
இன்று நடைபெற்ற நிகழ்ச்சியில் தலைமை விருந்தினராக கலந்து கொண்டு உரையாற்றிய நிதி அமைச்சர், வேகமாக மாறிவரும் இந்திய மற்றும் சர்வதேச பொருளாதார சூழ்நிலையில் சந்தைகளோடு நட்பாக இருந்து, அதே சமயம் போட்டித் தன்மையை கண்காணிக்கும் அமைப்பின் தேவை குறித்து எடுத்துரைத்தார்.
நம்பகத்தன்மை மிக்க அமைப்பை உருவாக்குவதற்கான இந்திய போட்டியியல் ஆணையத்தின் முயற்சிகளை திருமதி நிர்மலா சீதாராமன் பாராட்டினர். சுதந்திரமான சந்தை பொருளாதாரமாக மாறிவரும் இந்தியா போன்ற பொருளாதாரங்களில் இது மிகவும் அவசியமானது என்றும் அவர் கூறினார்.
பெருந்தொற்றுக்கு பிறகு நிறுவனங்களின் புத்தாக்கத்தில் உள்ள சவால்கள் குறித்து குறிப்பிட்ட அமைச்சர், தொழில் நிறுவனங்களோடு இந்திய போட்டியியல் ஆணையம் துடிப்புடன் பணியாற்ற வேண்டும் என்றும் அவர்களின் சட்டபூர்வ கோரிக்கைகளுக்கு பொறுமையுடன் செவிசாய்க்க வேண்டும் என்றும் வலியுறுத்தினார்.
புதிய இந்தியாவின் விரிவடைந்து வரும் பொருளாதார வாய்ப்புகள் குறித்து பேசிய அமைச்சர், நியாயமான சந்தை செயல்பாடுகள் வளர்வதற்காக வேகமாகவும், பெரிய அளவிலும் தொலைநோக்குடனும் பணியாற்றுமாறு ஆணையத்தை கேட்டுக்கொண்டார்.
இந்திய போட்டியியல் ஆணையத்தின் போட்டி சட்டங்கள் மற்றும் கொள்கை குறித்த சஞ்சிகையையும், தமிழ், வங்கம் மற்றும் மராத்தி ஆகிய மொழிகளில் மொழிபெயர்க்கப்பட்ட ஆணையத்தின் புத்தகங்களையும் திருமதி நிர்மலா சீதாராமன் நிகழ்ச்சியின் போது வெளியிட்டார்.
மதிப்புறு விருந்தினராக கலந்து கொண்டு பேசிய மத்திய நிதி மற்றும் பெருநிறுவன விவரங்கள் இணை அமைச்சர் திரு அனுராக் சிங் தாகூர், மாறிவரும் சந்தை சூழ்நிலைகளுக்கேற்ப தன்னை மாற்றிக்கொண்டு வளரும் அமைப்பாக உருப்பெறுமாறு இந்திய போட்டியியல் ஆணையத்தை கேட்டுக்கொண்டார். போட்டி சட்டம் குறித்த அரை நாள் பயிற்சிப் பட்டறையும் நிகழ்ச்சியின் ஒரு பகுதியாக நடைபெற்றது.
பிரதமர் அலுவலகம்
ஜல் ஜீவன் இயக்கத்தை வலுப்படுத்துவதற்கான உறுதிப்பாட்டை பிரதமர் மீண்டும் வலியுறுத்தியுள்ளார்
ஜல் ஜீவன் இயக்கத்தை வலுப்படுத்துவதற்கான உறுதிப்பாட்டை மீண்டும் வலியுறுத்தியுள்ள பிரதமர் திரு நரேந்திர மோடி, பொது சுகாதாரத்தில் சுத்தமான தண்ணீரைப் பெறுவதற்கான பங்கு பற்றி குறிப்பிட்டுள்ளார்.
மத்திய ஜல் சக்தி துறை அமைச்சர் கஜேந்திர சிங் ஷெகாவத் தனது ட்விட்டர் பதிவில், WHO அறிக்கையின்படி, குழாய் மூலம் பாதுகாப்பான நீர் வழங்குவதன் மூலம் உலக அளவில் 4 லட்சம் உயிர்கள் வயிற்றுப்போக்கு நோய் இறப்புகளிலிருந்து காப்பாற்றப்படும் என்று தெரிவித்தார்.
மத்திய அமைச்சரின் ட்விட்டர் பதிவுக்கு பதிலளித்து பிரதமர் கூறியிருப்பதாவது;
"ஜல் ஜீவன் மிஷன் ஒவ்வொரு இந்தியருக்கும் சுத்தமான மற்றும் பாதுகாப்பான தண்ணீரை அணுகுவதை உறுதி செய்வதற்காக திட்டமிடப்பட்டது. இது பொது சுகாதாரத்திற்கான ஒரு முக்கியமான அடித்தளமாகும். இந்த பணியை நாம் தொடர்ந்து வலுப்படுத்துவோம். நமது சுகாதார அமைப்பை மேம்படுத்துவோம்’’.